Holmia

Holmia, seu Stockholmia, (Suecice Stockholm) est urbs maxima Sueciae et caput civitatis. Numerus incolarum regionis urbanae Holmiae circiter 1 620 000 erat anno 2020, secundum Curiam Centralem Statisticam Suecicam (Suecice Statistiska Centralbyrån). Est sedes regis, senatus, atque administrationis regni. Anno 1998, caput culturale Europaeum declarata est. De etymologia Holmiae nomen Suecicum, Stockholm, ex duobus verbis compositum est: stock ('stipes, truncus') et holm (forma ex holme, 'insula parva'). Status caeli Holmiae aestates temperatae sunt; hieme autem aer frigidus est. Historia Primum de Holmia anno 1252 in chronica Erici scriptum est. Urbem a Birgero Duce (Suecice: Birger Jarl) circa annum 1250 conditam esse traditur. Holmia hodierna Regiones urbanae Holmiae hodiernae quattuordecim regiones urbanas habent, videlicet: Elsiovia (Suecice: Älvsjö), Bromma, Enschede-Orsta-Vantoeria (Enskede-Årsta-Vantör), Farsta, Hegerstenia-Lilieholmia (Hägersten-Liljeholmen), Hesselbia-Vellingbia (Hässelby-Vällingby) Congsholmia (Kungsholmen), Normalmia (Norrmalm), Austermalmia (Östermalm), Rincovia-Cista (Rinkeby-Kista), Scarpnaechia (Skarpnäck), Scaeriholmia (Skärholmen), Sudermalmia (Södermalm), et Sponga-Tensta (Spånga-Tensta). Commeatus Ferrivia Holmia est magnus ferriviae nexus cum Statione Media Holmiensi (Stockholms centralstation). Ea statione etiam statio ferriviaria subterranea T-Centralen, maxima Holmiae, locata? est. Aeroportus Maximus Sueciae est aeroportus internationalis Holmia-Arlanda, circiter 40 chiliometra Holmiae remotus. Ex anno 1999 Arlanda Express ferrivia aeroportum et urbem intra viginti minutas iungit. Incolae noti Gunnarus Asplund, architectus et professor Ioanna Maria Lind (1820–1887), cantrix Carolina af Ugglas, artifex, cantrix, et ductrix chori Darin, cantor et saltator Emanuel Swedenborg, rerum naturalium doctor, philosophus, theologus, theosophus qui etiam tractavit alias res religionis Stieg Larsson, scriptor (ibi anno 2004 mortuus) Bodil Malmsten, scriptrix Petra Mede, stans actrix comica, animatrix programmatis, actrix, et scriptrix Robyn, cantrix et auctrix carminum Ioannes Smedberg, architectus Augustus Strindberg, scriptor Gunnel Vallquist, scriptrix Sascha Zacharias, actrix Notae Bibliographia Jonna Dagliden, "Stockholm city guide: what to do plus the best bars, restaurants and hotels" in The Guardian (12 Octobris 2014) Nexus interni Archipelagus Holmiensis Blandaren Cursus Marathonius Holmiensis Djurgården Ecclesia Magna Museum Vasa Syndroma Holmiensis Nexus externi Pinacotheca